ଏକ୍ସରେ ଛବି ନଥାଇ ମେରୁଦଣ୍ଡ ଆଘାତ  (ଇଂରାଜୀ ଭାଷାରେ ବା ) କୁହାଯାଏ ଯେତେବେଳେ ମେରୁଦଣ୍ଡ ଆଘାତର  ଲକ୍ଷଣ ଥାଏ କିନ୍ତୁ ଏକ୍ସ-ରେ ବା ସିଟି ସ୍କାନରେ   କୌଣସି ପ୍ରମାଣ ମିଳେନି  । ଏହି ଆଘାତ ହେଲେ କାଲୁଆ  , ଦୌର୍ବଲ୍ୟ, ଅସାଧାରଣ ରିଫ୍ଲେକ୍ସ  , ଅନିୟନ୍ତ୍ରିତ ମଳ ଓ ମୂତ୍ରାଶୟ କର୍ମ ହୋଇପାରେ । ବେକ ଓ ପିଠି ଯନ୍ତ୍ରଣା ମଧ୍ୟ ହୋଇପାରେ । ଲକ୍ଷଣ ସ୍ୱଳ୍ପକାଳୀନ ବା ସ୍ଥାୟୀ ହୋଇପାରେ । କେତେକ ସ୍ଥଳେ ଆଘାତର କିଛି ଦିନ ପରେ ଲକ୍ଷଣ ପ୍ରକାଶ ପାଏ । ଗାଡ଼ି ଧକ୍କା  , ପଡ଼ିଯିବା, କ୍ରୀଡ଼ା ଆଘାତ ଓ ଅଣଦୁର୍ଘଟଣା ଆଘାତ   ଇତ୍ୟାଦି କାରଣ‌ଯୋଗୁ ଏହି ଅବସ୍ଥା ଉପୁଜେ । ବିଭିନ୍ନ ଅନ୍ତର୍ନିହିତ କାର୍ଯ୍ୟବିଧିଯୋଗୁଁ ମେରୁଦଣ୍ଡ କଣ୍ଟ୍ୟୁଜନ, ମେରୁଦଣ୍ଡକୁ ରକ୍ତ ସରବରାହ କରୁଥିବା ରକ୍ତନଳୀ ଆଘାତ ଓ ଅତ୍ୟଧିକ ମେରୁଦଣ୍ଡ ଭିଡ଼ା   ସମ୍ପନ୍ନ ହୋଇପାରେ । ଆବଶ୍ୟକ ସ୍ଥଳେ ଏମ.ଆର.ଆଇ. ବା ମେଡିକାଲ ରେଜୋନାନ୍ସ ଇମେଜିଙ୍ଗ   କରାଯାଇପାରେ । ସାଧାରଣତଃ ଏମ.ଆର.ଆଇ. ନିର୍ଣ୍ଣୟ ଓ ଲକ୍ଷଣ ଅନବରତ ଅଛି କି ନାହିଁ, ସେହି ଅନୁସାରେ ଚିକିତ୍ସା କରାଯାଏ । ସାଧାରଣ ଏମ.ଆର.ଆଇ. ଚିତ୍ର ସ‌ହ ଲକ୍ଷଣ ଉପଶମ ହୋଇଯାଇଥିଲେ ସ୍ୱଳ୍ପକାଳୀନ ନରମ ବେକପଟି ଲଗେଇବାକୁ କୁହାଯାଏ । ଅନ୍ୟଥା ଏକ ଦୃଢ଼ ବେକପଟି ଲଗେଇବାକୁ ଦିଆଯାଏ ବା ଅପରେଶନ କରି ୩ ମାସ ପର୍ଯ୍ୟନ୍ତ ବେକ‌କୁ ଗତିହୀନ କରି ରଖାଯାଏ । ଅସାଧାରଣ ଏମ.ଆର.ଆଇ. ଥିଲେ ଅପରେଶନ କରି ବେକ‌କୁ ସ୍ଥିର ରଖାଯାଏ । ସ୍ୱାଭାବିକ ଭାବରେ ଏହି ଆଘାତପ୍ରାପ୍ତ ଲୋକ ସଙ୍କଟାପନ୍ନ କାର୍ଯ୍ୟକ୍ରମରେ ୬ ମାସ ପର୍ଯ୍ୟନ୍ତ ଭାଗ ନେବାକୁ ବାରଣ କରାଯାଏ । କର୍ଟିକୋସ୍ଟିରଏଡ   ନେବାକୁ ସାଧାରଣତଃ ସୁପାରିସ କରାଯାଏନାହିଁ । ଏଭଳି ରୋଗର ଅବସ୍ଥା କ୍ୱଚିତ ଦେଖାଯାଏ । ଅଧିକାଂଶ କ୍ଷେତ୍ରରେ ଏହା ପିଲା ଓ ବୟସ୍କ ଲୋକଙ୍କଠାରେ ଦେଖାଯାଏ । ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ଆକ୍ରାନ୍ତ ହୁଅନ୍ତି । ଏମଆରଆଇ ଚିତ୍ର ସାଧାରଣ ଥିଲେ ଫଳାଫଳ ଠିକ ରହେ କିନ୍ତୁ କିଛି ଅସୁବିଧା ଥିଲେ ସମସ୍ୟା ହୁଏ । ମୃତ୍ୟୁ ହାର ପ୍ରାୟ ୨% ରହେ । ସନ ୧୯୮୨ରେ ପ୍ରଥମେ ଏହି ବିଷୟ ସଂଜ୍ଞାକୃତ ହୋଇଥିଲା ।